Document ID: 31988D0533

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Οκτωβρίου 1988
για μερική αναστολή των δασμών που εφαρμόζονται κατά την εισαγωγή στην Ισπανία προϊόντων που υπάγονται σε μια κοινή οργάνωση αγοράς
(Το κείμενο στην ισπανική γλώσσα είναι το μόνο αυθεντικό)
(88/533/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχωρήσεως της Ισπανίας και της Πορτογαλίας, και ιδίως το άρθρο 75 παράγραφος 4,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 που καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (1), όπως τροποποιήθηκε από τον κανονισμό (ΕΟΚ) αριθ. 222/88 (2), και ιδίως το άρθρο 2,
Εκτιμώντας:
ότι η Ισπανία υπέβαλε στην Επιτροπή μια αίτηση που αποσκοπεί στο να πραγματοποιήσει από την 1η Οκτωβρίου 1988 τη μείωση που προβλέπεται για την 1η Ιανουαρίου 1989 των δασμών που εφαρμόζονται στα προϊόντα που υπάγονται σε μια κοινή οργάνωση της αγοράς, κατά την εισαγωγή με προέλευση τόσο τα άλλα κράτη μέλη όσο και τις τρίτες χώρες· ότι η ισπανική αίτηση δεν αναφέρει ωστόσο τα προϊόντα που προβλέπονται στο άρθρο 173 της πράξεως προσχωρήσεως·
ότι η εν λόγω αίτηση αποτελεί συνέχεια ενός συνόλου μέτρων που οι ισπανικές αρχές οδηγήθηκαν να λάβουν από την 1η Ιανουαρίου 1988 με σκοπό να επιβραδύνουν την αύξηση των τιμών στην κατανάλωση και ιδίως εκείνη που μπορεί να προκύψει από το επίπεδο των δασμών κατά την εισαγωγή·
ότι η εν λόγω αίτηση αποσκοπεί κυρίως στο να επιταχύνει την ολοκλήρωση της κοινής αγοράς με την Ισπανία·
ότι για ορισμένα προϊόντα οι ισπανικοί δασμοί έχουν ήδη αποτελέσει αντικείμενο ολικής ή μερικής αναστολής βάσει των διατάξεων του άρθρου 75 παράγραφος 4 της πράξεως προσχωρήσεως ή του άρθρου 2 του κανονισμού (ΕΟΚ) αριθ. 3792/85, και ότι η παρούσα απόφαση δεν πρέπει να προδικάσει τις αποφάσεις αυτές·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Ισπανία αναστέλλει, από την 1η Οκτωβρίου 1988, το μέρος των δασμών κατά την εισαγωγή, με προέλευση τα κράτη μέλη της Κοινότητας ή τις τρίτες χώρες, των γεωργικών προϊόντων που υπάγονται σε κοινή οργάνωση της αγοράς, που είναι μεγαλύτερο από το επίπεδο που εφαρμόζεται από την 1η Ιανουαρίου 1989, βάσει του άρθρου 75 της πράξεως προσχωρήσεως ή του κανονισμού (ΕΟΚ) αριθ. 3792/85.
2. Η παρούσα απόφαση δεν αφορά τα προϊόντα που αναφέρονται στο άρθρο 173 της πράξεως προσχωρήσεως. Εφαρμόζεται με την επιφύλαξη της αναστολής ή της ολικής ή μερικής καταργήσεως των δασμών που θα αποφασισθεί πριν από την ημερομηνία ενάρξεως ισχύος, σε εφαρμογή του άρθρου 75 παράγραφος 4 της πράξεως προσχωρήσεως ή του άρθρου 2 του κανονισμού (ΕΟΚ) αριθ. 3792/85.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 7 Οκτωβρίου 1988.

Labels: 3
15
18
6